LidanRubinov/Halacha-QA huggingface dataset:
שאלה: "נבואות" אחרית הימים: מה זה אחרי הימים? אני יודע שהשאלה "הפשוטה" במראה היא שאלה כ"כ גדולה ותשובתה לא מאה אחוזים ברור. אבל בנוגע לאחרית הימים, האם יש גם דברי נביאות בדבר חוץ מבתנ"ך כמו כל הדברים האלה של אנשים בעבר שגילו את העתיד ושהעולם יגיע לאחרית הימים בשנת ה תשע"ג או לפי מניין הגויים 2012. מהי דעת התורה על כל הדברים הנ"ל?
תשובה: על כך אמרו ח תיפח רוחם של מחשבי קיצים. אם מדובר על גדולי ישראל הם עושים זאת כי לקרב את הגאולה ולהוסיף תוקף לתפלה. לפעמים הם מגלים משום שגילויים פועל על העולם ובאמת בשנים שהם דיברו עליהם היה התקדמות בענין הגאולה.
שאלה: דרך הכוונה בתפילה: ידוע לי שלכוון בתפילה זה להרהר את פירוש המילים בלב. כשאני מהרהר את פירוש המילים תוך כדי אני משמיע כעין "נחירות" מהגרון, שלמעשה אותן ה"נחירות" מהגרון הן בעצמן ההרהור. האם דבר כזה נקרא "להרהר" ויוצאים בזה ידי חובת כוונה בתפילה או שהרהורים ע"פ ההלכה הם בכלל במחשבה ולא משמיעים קולות?
תשובה: להרהר הכוונה במחשבה. אומרים את המילה ומתכוונים למה שאומרים. אין צורך לומר את זה שוב בפה.
שאלה: הדלקת נרות חנוכה במשרד: אני רווק וחי לבד. יש לי משרד ואני נוהג להישאר במשרד עד שעת לילה מאוחרת מאוד. לעיתים קרובות אני ישן במשרד, כך שהמשרד נחשב כמו בית עבורי. האם אני רשאי להדליק את הנרות במשרד בתחילת הערב? ברצוני להדגיש שהמשרד נמצא ממש בקומת קרקע ובמקום מרכזי וסואן ומלא באנשים כל הזמן כך שיש פרסום רב במקום כזה. אני יודע שלא מברכים במשרד אבל מאחר ואני ישן לעיתים קרובות במשרד והמקום נחשב כבית עבורי, האם מותר לי לברך על ההדלקה במשרד?
תשובה: אתה יכול להדליק במשרד שלך. הרב משה חביב
שאלה: זיווג לחברה טובה: יש לי חברה בת 24, רווקה, מחפשת בן זוג, נפגשת עם אנשים הקשר מתקדם עד שמגיע שלב שאותו בחור נעלם ולא יוצר עימה קשר יותר. ראוי לציין, כי מדובר בבחורה שומרת מצוות, הגונה, שלא פוגעת באיש. הקשרים מסתיימים ללא כל סיבה בטענה של "זה לא את זה אני". היא ואמה פנו מספר פעמים לרבנים שונים שאמרו שיש עליה "קשר" בעיה כלשהי, טיפול לא ניתן. כל כך עצוב לי לראות אותה ככה ואני מקווה שתעזרו לי לכוון אותה ולעזור לה על מנת שמצב רוחה יתרומם כי דבר זה גורם לא לייאוש ושהרי ברור שאין בעולם יאוש כלל- כך אני מנסה להסביר לה.
תשובה: לא ברור האם היתה אצל יועץ או רבנית מלווה שתבדוק האם יש קשר בין כל המקרים ואם יש דבר שהבחורה יכולה לשנות כדי להצליח לפתח קשר קיים. בכל אופן בין לפני יעוץ ובין אחר יעוץ העיקר אמונה שמחה גמילות חסדים ותפלה.
שאלה: להתפלל בקברו של הגר"מ אליהו זצ"ל: האם מותר לעלות לקברו של הרב מרדכי אליהו לשם תפילה בתוך שנתו?
תשובה: לתפילה על קברי צדיקים ניתן לעלות ללא הגבלה.
שאלה: כלי זכוכית לעניין כשרות: האם מותר לכתחילה, לקנות סט אחד של כלי זכוכית על מנת שישמשו אותי גם לאכילת בשר וגם לאכילת חלב?
תשובה: לא ראוי לעשות כך אפילו לפוסקים המתירים בשימוש כלי זכוכית לבשר וחלב. ראשית עלול להיות שיישארו צחצוחי שומן שלא נראים או של בשר או של חלב ויתערבו במין השני. שנית ייתכן ויחליפו במשך הזמן בכלי זכוכית שבייצור מעורב חול או חימר הבולעים ככלי חרס.
שאלה: הדלקת חנוכיה בשמן זית עם בעיית כשרות: קיבלתי מחבר חקלאי בקבוק שמן זית ללא כשרות. השמן באיכות מעולה ומיועד לאכילה. נמנעתי מלאכלו מטעמי כשרות. האם מותר לכתחילה להדליק חנוכיה בשמן זה? בעיקרון, האם בעיית כשרות זו היא גורם להפסדת השמן (זריקתו)?
תשובה: אם יש חשש ערלה בשמן אין להשתמש בו בחנוכה, מכיוון שערלה זה דבר שהוא איסורי הנאה, וכמו כן איננו בטל בתערובת (אלא במאתיים). לגבי תרומות ומעשרות אפשר לעשר כעת. ולעניין תוספים אחרים נראה שאין לחוש בנר חנוכה. על כן כדאי לשאול את החבר האם העצים הם חדשים או ותיקים, במקרה שהעצים ישנים אין חשש ערלה ולעניין תרו"מ אפשר לעשר מהשמן, ואז אפשר להשתמש בשמן זה. חנוכה של אורה ותורה הרב יהודה הלוי עמיחי מכון התורה והארץ כפר דרום אשקלון
שאלה: הדלקת נרות חנוכה כשהאב נפטר: אבי נפטר לפני שלוש שנים. כדי לא להיות לבד בהדלקה אמי ואני נוסעות להדלקת נרות חנוכה כל ערב אצל אחד מהאחים הנשואים או אצל שכנים חברים. האם עלינו להדליק נרות אצלם? (בד"כ איננו נשארים לישון שם) האם אנו יוצאות ידי חובה בהדלקה שלהם? וכשאחי הצעיר יגיע הביתה מהישיבה באמצע חנוכה? וכשנתארח בשבת אצל אחי הגדול, גם שם צריך להדליק?
תשובה: "נר איש וביתו" - עלייך ועל אימך מוטל להדליק נרות חנוכה. מאחר ואת גרה בבית את יכולה לצאת ידי חובה בנרות של אימך. את הנר יש להדליק דווקא בבית שלכם. ולכן, אם אתם רק הולכים לשמוע הדלקת נרות בבית של האחים שלך או השכנים, עליכם להדליק גם בבית שלכם. אם אתם נוסעים לשבת עליכם להדליק במקום בו תהיו. יש אפשרות שבעל הבית (אחיך) יתכוון לתת לכם במתנה חלק מהשמן או הנרות שהוא מדליק (כמו שנותן לכם לאכול מהאוכל שלו ולא מבקש ת ) ותצאו בהדלקתו. כשאחיך הצעיר מגיע הביתה, לאשכנזים, שמדליקים כל בני הבית, גם אימך וגם הוא צריכים להדליק. לספרדים, מספיק חנוכיה אחת. אחיך יכול להדליק עבור כל בני הבית. חנוכה מאיר ושמח,
שאלה: עשיית מלאכה לנשים בחנוכה: אני סטודנטית רווקה שמתגוררת במעונות. אם בבית מוציאים אותי ידי חובת הדלקת נרות חנוכה- האם בחצי שעה הראשונה שהנרות דולקים בבית גם אני לא צריכה לעשות מלאכה? ואם כן, האם לעשות יצירות שונות שכוללות גזירה ושימוש בחימר נחשבות כמלאכה? (אני חונכת בפר"ח), והאם כתיבה נחשבת כמלאכה? אודה מאוד אם אקבל מענה לשאלתי בהקדם. חנוכה שמח!
תשובה: אם את מתגוררת מחוץ לבית משפחתך, לדעתי את חייבת להדליק במקומך. מלאכה נקראת כל עבודה חוץ מעבודות קלות לצרכי הבית, כגון: הכנת אוכל וכדו'.
שאלה: סדר הדלקת נרות חנוכה: האם מניחים את הנרות בימין או בשמאל החנוכיה? ומהו סדר ההדלקה (משמאל לימין או להפך)?
תשובה: את הנרות מניחים מימין לשמאל. כלומר, הנר הראשון בימין המנורה וכל נר חדש משמאל לקודמו. אולם בהדלקה מתחילים מהנר החדש דהיינו משמאל לימין.
שאלה: עשה לך רב: בעבר החלטתי (בלי נדר כמובן) לשאול בענייני תרבות (כגון ספרים, סרטים וכדו ) רב מסויים אולם התברר לי לאחר ששאלתי אותו ובדקתי תשובות נוספות שלו שהפסיקות שלו מחמירות בשבילי ובנושא המסויים הזה יהיה לי קשה לעמוד בהן כיוון שהנושא הזה חשוב לי מאוד. האם יהיה מותר לי ללכת לפי פסיקות מקלות יותר? אני מדגיש שאינני מחפש סתם להקל אבל כיוון שמטבעי אני נוטה הרבה לקריאה ולעיסוק בתרבות- אני מעוניין להקל בהם. האם תמיד אהיה מחוייב להקשיב רק לרב הזה בנושאי תרבות או מכיוון שהתניתי בליבי שהדבר יהיה בלי נדר - לא אהיה מחוייב לכך?
תשובה: השאלה היא, האם הרב מחמיר לפנים משורת הדין או שמא הוא פוסק לפי הדין ואתה מחפש מישהו שמקל מחוץ לשורת הדין.
שאלה: לצחצח שיניים בין בשר לחלב: 1. מותר לאכול חלב כשיש שאריות בשר בשיניים אחרי שעברו שש שעות? 2. האם בין בשר לחלב וחלב לבשר חובה לצחצח שיניים?
תשובה: 1. אסור לאכול חלב כשיש בשר בין השיניים. צריך להוציא את חתיכת הבשר ואז מותר לאכול מיד. 2. מי שרוצה לאכול בשר מיד אחר חלב חייב לנקות את פיו. לפעמים יש צורך דווקא בציחצוח שיניים. לאחר אכילת בשר אין חובה לצחצח שיניים, כי בדרך כלל לאחר השש שעות לא נשארים חתיכות. אם הוא יודע שנשארים לו חתיכות, יצחצח שיניו לפני אכילת חלבי.
שאלה: ברכת הגומל לאחר כמעט תאונה קשה: לפני כשלושה שבועות חציתי צומת תוך כדי נסיעה וגברת נכנסה לצומת באדום. במקום לפגוע בה הצלחתי להפנות את רכבי מנגד ופגעתי בעמוד חשמל. האוטו נהרס כליל ואני יצאתי ללא שריטה!!! האם עלי להגיד הגומל או ברכה אחרת או לתת צדקה?
תשובה: אין ספק שעליך להודות לה'. הפח נשבר ואנחנו נמלטנו. גם הגומל וגם צדקה ועוד קבלות על שיפור חייך הרוחניים. יותר תורה, יותר תפילה, יותר גמילות חסדים. אם תעבור במקום במרחקי זמן של יותר מ-30 יום עליך לברך: "ברוך.שעשה לי נס במקום הזה".
שאלה: במידה ויש פינוי בחיפה בשבת מה מותר לקחת: במידה ויש פינוי בחיפה בשבת מה מותר לקחת?
תשובה: אם אתה חושש לפינוי בשבת תוציא עכשיו את כל מה שצריך. בעיקרון, אפשר בשבת להוציא את מה שצריך לשבת אבל יש הרבה פרטים, כגון: במקום שיש עירוב ומותר לטלטל או תפילין, ולכן כדאי לשאול רב עם הפרטים הרלוונטים. הרב חיים כץ
שאלה: האם מותר להסתפר בחנוכה: רציתי לשאול אם אפשר להסתפר בשמונת ימי החנוכה?
תשובה: מותר.
שאלה: נוסח ספרדי לאשכנזיה: אני אשכנזיה (הורי אשכנזים) ואני מאד אוהבת להתפלל בסידור נוסח עדות המזרח, וגם לפעמים בשבתות ללכת לביכ"ס ספרדי. כי אני יותר אוהבת את התפילה ובסידור הספרדי אני מרגישה שיש לי יותר כוונה. האם זה ר לנהוג ככה? ואם כן, אז האם אני צריכה לנהוג ממש כמו הספרדיות? שיש ברכות שהם לא אומרות עם שם ה כמו בברוך שאמר ועוד, ובשאר המנהגים עלי לנהוג כמו האשכנזים?
תשובה: הבעיה העיקרית היא נוסח תפילת העמידה שנקבעה ע"י אנשי כנה"ג שיש בו כמה שינויים קלים. את יכולה לציין את השינויים בתוך הסידור הספרדי ולהתפלל מתוכו.
שאלה: להתענות ולהתפלל על הגשמים: מה דעת הרב על ר"מ בישיבת הר עציון שחלק על קריאת הרבנות להתענות ולהתפלל על הגשמים?
תשובה: אותו ר"מ טעה. א. הממטרות אומנם בהר עציון פועלות אולם לחקלאים הוקצבה קצבת מים זעומה ואינם יכולים להשקות את שדותיהם המספקים לכולנו מזון. על הא גופא ראוי לקבוע צום. ב. הנביא זכריה מזהיר את מצרים, שאינה צריכה לגשם כביכול כי יש לה נילוס המשקה אותה, שאם לא תבוא להתפלל על הגשם היא תיענש. ג. הגרי"ד סולובייצ'יק מסביר את דעת הרמב"ם שחובת התפילה כל יום גם כשאין מצוקה כי שגרת החיים היא טעות האדם וצריך להרגיש את התלות בה' ולהתפלל אליו גם בשיגרה. ד. אילו זכינו לגשמים בעיתם הייתה נמנעת הדלקה הנוראה בכרמל.
שאלה: לימודי מדעים בשבת (קריאה בלבד): ידוע לי שלא כדאי ללמוד לימודי חול בשבת (חומר תיאורטי במדע, כגון: פיסיקה וכימיה. ברור שרק קריאה בלבד) אך רציתי לדעת אם יש איזה שהם תנאים מקלים בעניין כי מאוד חשוב לי להבין כמה שיותר בתחום שמאוד מעניין אותי. אני מוכן לקבל על עצמי כל פעם לפני לימוד (קריאה מספר) אקרא מספר מזמורי תהילים ואפילו מידי פעם אלמד עמוד גמרא ע"מ שזה יהיה התנאי שלי ללימוד. כמו כן, אולי אפילו בזמן הלימוד אשתדל ללמוד בשינוי. ידוע לי שיש הרבה הקלות בנושא אך חשוב לי להיות בטוח בעניין.
תשובה: זו מחלוקת בין הרמב"ם והרשב"א, הרמב"ם אוסר והרשב"א מתיר. אך אם התחליף הוא קריאה בעתון או בזבוז זמן לריק, גם הרמב"ם מודה שמדעים עדיפים.
שאלה: איסור ריבית לבנקים: שמעתי שמועה בשם הרב, שעל בנקים לא חל איסור ריבית מכיוון שהם לא בכלל רעך שעליו מדבר הפסוק. האם כך הדבר?
תשובה: להד"ם. רק על בנק ישראל שהוא ממשלתי אפשר לומר כן. החברה בע"מ היא פיקציה יורידית המוכרת בעולם הכלכלה. אך לאיסור ריבית, בעלי המניות הם המלווים והם הלווים.
שאלה: חצאית קצרה, צניעות וסרטים: בנותי הגיעו לגיל הבגרות ועניין הלבוש הופך להיות משמעותי מאוד. אחת מבנותי רוצה לקנות חצאית שבעינינו היא לא צנועה- היא צרה וצמודה והאורך גבולי ( בעמידה הוא מעל הברך אך בישיבה- לא וכן בהליכה החצאית מתקצרת) כיצד יש להתייחס לבקשות כאלה? האם למנוע מייד? האם להסביר ולחכות שהיא תבין ושזה יכנס למודעות שלה ובנתיים שהבחירה תהיה בידה? מה לגבי סרטים? בישוב שלנו שמוגדר תורני רוב בנות הנוער רואות סרטים בבית מאתרים שונים באינטרנט. בסרטים אלו הגיבורות אינן לבושות בצניעות כמובן, יש הרבה התייחסות לעניין של בינו לבינה והרבה מהעניין החומרי. כיצד יש להתייחס לתופעה כזו בה בנות הנוער צופות בסרטים כאלה באופן כללי ובאופן פרטי אצלנו בבית? האם ללמד אותם ולהבהיר להם את עמדת ההלכה- היא עמדתנו ולאפשר להם לבחור מה לעשות?
תשובה: אין כאן שאלה נקודתית. העניין תלוי במערכת היחסים באופן כללי ששוררת בינכם לבין בתכם. אם ההערות עלולות להביא למרחק והרגשת כפיה, אז כדאי להימנע מללכת בדרך הברורה של שחור ולבן. אולם אם יש קשר טוב ויש אמון בינכם לבינה, ניתן לשוחח איתה וגם בסופו של דבר להגיע איתה לדברים שמוסכמים גם עליכם וגם עליה. בסרטים לא להקפיד על כך שהנשים שם לא לבושות בצניעות אבל מאד להתייחס לכך שנושא הסרט לא יהיה בינו לבינה אלא נושא אחר.
שאלה: ברכות למשפחה בהבדלה: אנו במשפחתנו נוהגים לברך את בני המשפחה בהבדלה במוש"ק. יש לי בן אחד שנולד שני ו-4 בנות ואשתי שתח. האם אני צריך לברך קודם את הבנות, אחר כך את הבן ואח"כ את האישה או שאשתי קודמת? אם אין הבדל בקדימות, האם יש עניין של כבוד?
תשובה: טוב לברך קודם את האשה ואחר כך את הילדים לפי גילם.
שאלה: הוצאת שם רע: האם מותר לדמות ולהוציא שם רע על זמר שלא הרקיד במעורב, ששר לפרנסתו לשמח את בני הקב"ה, לירבעם בן נבט שהתכוון ממש להחטיא, ובעבירות חמורות ידועות? ולמה?
תשובה: אין לדמות רשע בזמננו לירבעם בן נבט. לא בנסיונות הגדולים שהיה לירבעם ובודאי לא בנפילה הגדולה שירבעם נפל.
שאלה: שתייה חריפה בזמן תפילה: בבית הכנסת שאני מתפלל, הגבאי פותח שתייה חריפה ומוזג לסובבים אותו בזמן תפילה או בהוצאת ספר תורה ואחר כך במוסף עולה לבצע תפילת שמונה עשרה. מה עלי לעשות, אני גם כהן, האם עלי לעלות לברכת כוהנים כשהשליח ציבור שתה כוס מלאה או יותר של אלכוהול לפני?
תשובה: אין לשתות בשבת לפני קידוש. גם ביום חול אינני חושב שראוי לשתות שתיה חריפה במהלך התפילה וקריאת התורה. כל ההנהגה הזו נראית לי משונה וראוי להימנע מכך.
שאלה: תום 30 ימי אבלות בחנוכה: תאריך השלושים לאבלות חל בחנוכה. יש האומרים כי לא עולים לבית העלמין בחנוכה ועלינו לעלות לפני נר ראשון של חנוכה. מה דין בדבר?
תשובה: יש שנוהגים שלא לעלות לקבר בימי חנוכה אלא לדחות לאחר חנוכה, ויש מהאשכנזים שלא מקפידים ועולים לקבר גם בחנוכה. אזכרה שתגרום לעצב יש לדחות לאחר החנוכה.
שאלה: השמש כמקור לאמונת חכמים: אתמול, לאחר שגיליתי את הגמרא בפסחים בדף צד העוסקת בחישוב מדעיים על מציאות העולם ועל מחשבת חכמי ישראל אל מול חכמי האומות, תקפה אותי שאלה שאמונתה ברורה לי אבל שיכלה לא. חכמי ישראל טועים בחשבם שהשמש ביום הולכת מתחת לרקיע ובלילה מעל לרקיע ולבסוף הם מודים בטעותם לחכמי אומות העולם (יון כנראה) שביום השמש הולכת מתחת לרקיע ובלילה מתחת לקרקע (כדור הארץ). שאלתי העולה מהדברים הנאמרים בסוגיה זו היא - ואולי לא רק בדברים המדעיים טעו רבותינו אלא אף בהלכות הנובעות מהם? ואולי אף יותר מכך טעו ביסודות רבים אחרים כיון שלא הבינו את מציאות הבריאה? למרות שבאמונתי נהיר לי שדברי חכמינו מתוקים מדבש אבל שמא הם טעו ולכן כיום כאשר ה"עובדות" שבידינו יותר ברורות יש לבחון מחדש את הדברים ולא לקחת את דברי חכמינו בנושאים אלו כמובנים מאליהם? ועוד, איך אפשר לנתק בין חכמת ה"מדע" לבין חכמה "אלוקית"? בצפייה לאמונה ולתשובה.
תשובה: המהר"ל בבאר הגולה בבאר שישי, דן על כל מה שקרוי בלשוננו 'תורה ומדע'. כדאי מאוד שתלמד את מה שהוא כותב שם. צריך להבין שח לא דיברו על הצד הטכני שבדברים, הם תמיד דיברו על הצד הרוחני - מה גורם לדברים לקרות. דברי ח אינם ספרי בוטניקה, גיאומטריה או אסטרונומיה. ח לא באו להגיד לנו את הצד הביצועי של הדברים אלא את שורשי הדברים. ולכן אין לקחת את דברי ח כפשוטם ולהקשות מהם על המציאות שאנו מכירים כיום.
שאלה: תפילה ולימוד ליד שירותים: 1. אם בן אדם צריך לשירותים ואין בקרבתו שירותים, ידוע לי שאסור לו לומר דברים שבקדושה אך לא ברור לי מה זה כולל: האם אסור לו לברך על איזה אוכל או משקה או שמא הכוונה היא רק לתפילה או ללימוד תורה? 2. אם בן אדם מתפלל או מברך בתוך ביתו ותוך כדי מישהו פותח את דלת השירותים שבבית,האם הוא צריך לעצור באמצע הברכה עד שהדלת תיסגר או להמשיך?
תשובה: 1. אסור לברך, כשם שאסור לומר דברים שבקדושה. 2. לא יכול לומר ברכות כשמול עיניו בית הכסא. לכן צריך ללכת לחדר אחר או ללכת לסגור את הדלת.
שאלה: עשיית המצוות באמת: בהנחה שכל היהדות היא אותנטית ומקורה באמת בכח עליון ואין סופי ששולט על כל הנעשה פה, למה לי לקיים מה שהוא אומר? אם "עשה האמת מפני שהיא אמת", אני לא מבין כלל משפט זה. למה לי לקיים משהו רק בגלל שהוא אמיתי? אם אני לא אוהב אותו, אז מה יעזור לי שהוא אמת? ואם בגלל שזה טוב לי, אז היכן נכנס הביטוי "לשמה"? בשום סיטואציה זה לא יקרה, כי גם אם אעשה זאת כי זה מקרב אותי לבורא, אני עושה את זה מתוך אינטרס להצטרף אליו. אשמח לתשובה מפורטת כמה שניתן ואם אפשר להפנות למקור שמרחיב הרבה כי אני מתכוון לעיין בנושא זה לעומק, והתשובה שתגיע בעז"ה היא הספתח לכך. רוב תודות.
תשובה: האמונה מתבוננת על המציאות של האדם בתובנה שיש עומקים בחיים שלנו שאינם גלויים לנו ללא עבודה ואמונה גדולה. האדם נולד לעולם הזה וניתנת בו נפש בהמית חומרית. בתחילה לאדם אין דעת וחכמה. האדם מקבל את החיים החומריים כשהם הולכים ומתפתחים ללא המאמץ האנושי שלו, העיקר שאדם לא יפריע לבריאות גופו. לעומת זאת יש באדם נשמה מן העליונים, יש באדם צד רוחני ומופשט שהוא לא נמצא באדם בפועל אלא הוא נתון בנו ככוח שבידנו להפתח אליו או לחילופין להישאר סתום כלפיו. כל חיינו זה לנסות לחשוף את העומק הכללי האולוקי שיש בתוך נשמתינו פנימה. הדרך לגלות את מה שיש בתוכנו זה על ידי מאמץ גדול. עבודה זו המנוע שלה הוא קודם כל האמת. האמת מבקשת מכל אדם להעדיף את החיים הנצחיים על השקר החולף של העולם הזה. האמת דורשת לראות את הנולד. להבין שהדברים אינם נמדדים לפי אמת הבנין המקומית ולפי מה שנוח באותו רגע. אמת הבנין היא התאמה לאמת נצחית. אם כן העבודה היא בודאי גם מביאה טוב לאדם אולם המנוע לעשיתה היא האמת שבה, החיבור לאור האין סופי שבמציאות.
שאלה: כשרות פרלינים של חברת פרוג ינה מאיטליה: קיבלתי חבילת פרלינים של חברת פרוג ינה מאיטליה, האם מוצרי החברה כשרים?
תשובה: אם אין סימן כשרות המוצר אינו כשר.
שאלה: לימוד תוך כדי התפילה: אני בחור שקצת קשה לו להתרכז. בזמן התפילה אני נוהג לקרוא ספרי הלכות מעשיות וכו', כי זה מונע ממני הרהורים על דברים אחרים. אם אני לא אקרא משהו אני בוודאות אחשוב על דברים אחרים שלא קשורים לתפילה. מה שצריך לקרוא אני קורא וגם עונה אמן כשצריך, רק שרוב הזמן אני קורא ספרים ולומד תורה חוץ מבקריאת שמע ובתפילת 18, וכמובן, בקריאת ספר תורה. אנשים בבית כנסת מציקים לי וכל הזמן מעירים לי. אני לא אחד שמקשיב לאנשים אבל זה ממש מעצבן. הסברתי להם שאני מעדיף ללמוד תורה מאשר להרהר על שטויות, למשל, בזמן החזרה בתפילת 18 אני עונה עם החזן אבל תוך כדי אני גם לומד. אין הרבה אנשים היום שיכולים להתרכז 100 אחוז בחזרת הש"צ ולא להרהר, אז אני מעדיף פשוט ללמוד תורה. בקיצור, אני רוצה להביא להם תשובה עם סימוכין שאני כן יכול ללמוד תורה תוך כדי התפילה. הראתי להם שהרמב"ם אומר שמי שתורתו אומנתו יכול ללמוד אבל הם אומרים שזה רק מי שממש חכם בתורה יש לו היתר. אני אשמח לתשובה שתעזור לי.
תשובה: הוכחות מפוסקים לא יעזרו לך. אין בהלכה משהו מפורש המדבר על המקרה שלך אולם יש בהלכה מקומות רבים בהם כתוב שהכוונה היא מרכזית בתפלה ואדם יכול לכווין תפילתו בצורה שהוא יוכל להרבות בכוונה ולהמעיט בהיסח הדעת. תאמר להם ששאלת רב פוסק והוא אמר לך שמותר לך לקרוא בספרים.
שאלה: כשרות תרופה - calcichew: ברצוני לברר עבור התרופה : calcichew כדורים ללעיסה האם היא כשרה ואם לא האם ידוע על תחליף כשר?
תשובה: אם אין סימן כשרות המוצר אינו כשר.
שאלה: האם כל מה שכתוב "כשר" אכן כשר: יש באמתחתי מספר שאלות לבירור: 1. האם ניתן לסמוך על כל מוצר שכתוב עליו "כשר"? אודה אם הרב יוכל לענות בהרחבה. 2. האם מותר לאכול מוצר שהרכיבים שלו נראים לכאורה שאין בהם בעייה אבל המוצר לא כשר? (עוד באותו עניין: האם יש הבדל בין א"י לחו"ל בעניין זה?) 3. האם מותר לבשל כבד? (כמו "חליטה" ללא צלייה מוקדמת?) 4. מה דעת הרב לגבי אבקת חלב נוכרי? 5. אנו נזהרנו שלא לאכול א.חלב נכרי במשך שנים ועכשיו בעלי אמר שאפשר, האם זה ר? סליחה על האריכות. ו מראש לרב.
תשובה: 1. אם כתובה רק המילה 'כשר' זה לא מספיק. אולם, אם כתוב איזו רבנות נותנת את ההכשר, ואין לך חשש שזה מזויף - אפשר לסמוך. 2. כיום מי שמקפיד על עניני כשרות צריך להיות יותר זהיר, ולשאול ולוודא בסביבה שהוא נמצא אם אפשר לאכול או לא. 3. זה בעיה, צריך לצלות את הכבד. 4. אם יש הכשר לא צריך להחמיר. 5. אם עד עכשיו חשבתם שאסור לאכול אבקת נוכרי ועתה הסתבר לכם שגדולי ישראל התירו לאכול זאת (הרב פרנק ועוד),אתם יכולים להתחיל לאכול. אולם, אם עד עכשיו הקפדתם על אבקת חלב נוכרי וידעתם שמדובר בחומרה - עליכם לעשות התרת נדרים בשביל להתחיל לאכול אבקת חלב נוכרי.
שאלה: מחלוקות שבין הסוד והקבלה: כיצד ייתכן שישנם מחלוקות בין הקבלה לבין הפשט, הרי הקבלה זה בעצם הסוד של הפשט, אז כיצד ייתכן שהוא מתנגד לפשט (לדוגמא-האם להניח תפילין בחול המועד שישנה דעה בפשט שכן מניחים, והאר י ז ל אמר דברים חריפים כנגד מי שמניח תפילין בחול המועד)?
תשובה: גם בפשט יש מחלוקות בין רבי שמעון ורבי יהודה, ואם כן דעת הזוהר שהיא דעת רבי שמעון יכולה לחלוק על המשנה והגמרא. הרי יש מחלוקות בין התנאים אם תפילין מחוייבים במועד או לא. ומה שכתב האר"י הקדוש זיע"א הוא לפי ר' שמעון ואין בזה שום תימה.
שאלה: דיני נקיות מקום לדברים שבקדושה: לאור לימודי, כמדומני שיש תלות מסוימת של דיני נקיות במקום מריח רע לצורך אמירת דברים שבקדושה בזמן ובמקום. למשל, בימינו יותר מקפידים על ניקיון מאשר בעבר לעניין ביוב הזורם בחוץ. בקיבוצים ובמושבים בהם א"צ להקפיד על ריח של רפת וכו. האם לאור זאת, בחדרי פנימייה, בהם דרך קבע ישנם בגדים מלאי זיעה בעלי ריח רע, ניתן להקל ולומר דברים שבקדושה או לכל הפחות להרהר, והאם הדין שונה במידה והבגדים בשקית, אם כי שאינה סגורה?
תשובה: אם אדם מתרגל לריח ואין הוא טורח לטפל בריח הרע, זהו סימן שזה לא ריח רעה מיוחד ולכן ניתן להקל. הענין לא תלוי האם הבגדים נמצאים בשקית אלא האם מרגישים את הריח.
שאלה: חובת ההשתלמות למורה ביהדות: האם ביהדות יש מקורות לנושא: חובת ההשתלמות למורה?
תשובה: וודאי שיש עניין תמיד לשפר את העבודה של כל אדם בתחום שלו. אדם לא נכנס לתפקיד אם הוא לא מתמחה בו. לכן, אם הנהלת המורים חושבת שראוי למורה לצאת להשתלמות כל כמה שנים על מנת לשפר את ההוראה שלו, יש בזה עניין - מסברא. אולם, אין בזה מצווה. לו יצוייר שיש מורה מושלם, אינו צריך לעשות השתלמות.
שאלה: פעמון בשבת - שיטת ערוה"ש: לכב הרב, שאלה זו היא דיון בשיטת ערוה"ש, וייתכן שאולי כדאי לא לפרסמה כיוון שלמעשה החמירו יותר משיטתו, וכמ"ב. באו"ח של"ח ישנה מחלוקת מ"א וט"ז בפרוכת שיש בה פעמונים אם מותר לפותחה משום השמעת קול. המ"ב מקל רק במקומות שנהגו היתר, אבל מחמיר לכתחילה. ברם ערוה"ש הקל ולא חשש לדעת הט"ז וכתב שלפי זה יש להקל לפתוח דלת שיש לה פעמון או אפילו למשוך בחוט ברזל שיש בו פעמון וכדעת המ"א. המ"ב החמיר לפחות במשיכת חוט שהרי יש דין של כלי שמיוחד לשיר, וגם מתכוון לדעתו לשיר (והביא א"ר ופמ"ג). השאלה היא על ערוה"ש: לאחר כמה סעיפים, גם ערוה"ש מביא בעצמו את דין כלי המיוחד לשיר. אמנם הוא חלק על הב"י שסבר שטעמא משום שמא יתכוון לשיר, וסבר שהאיסור רק משום עובדין דחול. אבל - בשלמא להתיר להיכנס בדלת שיש בה פעמון, הוא ממש כמו דין המ"א בפרוכת עם פעמונים. אבל למשוך בחוט עם פעמון - מדוע ערוה"ש לא החמיר בזה משום כלי המיוחד לשיר? כיצד ייתכן שלדעת ערוה"ש לדפוק על דלת בטבעת המיוחדת לכך, אסור, ואלו למשוך בחוט עם פעמון- מותר?
תשובה: השאלה אכן יפה אולם מתוך דקדוק בדברים עולה שאין כאן סתירה. בסעיף של משיכה בחוט הפעמון ערוך השולחן דן בדעתו של השולחן ערוך, ולפי שיטתו. בסעיף של הדלת, ערוך השולחן דן לפי שיטת הרמ"א. אם כן, אין סתירה בדברי ערוך השולחן. מתוך הסבר שיטתם משמע שערוך השולחן חולק על המשנה ברורה בטעם האיסור ולכן יש ביניהם נפקא מינה להלכה.
שאלה: נישואים עם אלמנה: 1. מה מקומו של הצחוק בחיינו? השאלה נשאלת על רקע אימרת רבותינו: "שחוק וקלות ראש מרגילין את האדם לדבר ערווה", ומנגד, לאור העובדה שהצחוק מועיל לבריאות ומזרז תהליכי החלמה בקרב חולים. 2. האם יש עדיפות לשאת אלמנה ומה הסימוכין לכך (אם כן)?
תשובה: 1. שחוק דומה לשאר דברי הרשות, שאם נעשה לשם שמים ולתיקון החברה או תיקון המידות הוא טוב. ואם נעשה לדברים סתמיים, הוא גרוע משאר דברי הרשות משום שהוא עלול להביא לקלות ראש ועבירה של דברים לא ראויים. ועוד הבדל, שאי אפשר להתמסר לצחוק בעולם הזה כמו שאמרו חכמים לא ימלא פיו בעולם הזה. 2. לא ידוע לי על עדיפות לקיחת אלמנה לעומת אישה רווקה או לגבי אישה גרושה. יחסית לגרושה יתכן שניתן לראות מכך שגרושה אסורה לכהן ואילו אלמנה מותרת שיש בכך יותר יחוס. אולם שמעתי מחבר שמבין בענין, שלפעמים יש צד בדרך ארץ שקל יותר בזיווג שני עם גרושה מאשר עם אלמנה. וכנראה שאין בכך כללים וכל מקרה צריך להיות נידון לגופו.
שאלה: בירור לגבי זמנים: 1) ממתי עד מתי אפשר להתפלל ערבית של חול אם התפללתי מנחה אחרי פלג המנחה? 2) מאיזה עלות השחר אפשר להתפלל שחרית בשעת הדחק? עלות השחר הראשון (90 דקות) או עלות השחר השני (72 דקות), והאם יש בזה מחלוקת בין אשכנזים לספרדים? 3) לפי איזה עלות שחר נוהגים היום לעניין זמן תפילת שחרית?
תשובה: 1. מצאת הכוכבים, ורק בציבור כשיש חשש שיתפזר המנין מותר להם להסמיך את התפילות ולהתפלל לפני השקיעה למרות שהתפללו מנחה לאחר פלג המנחה, אמנם רווח המנהג בקרב הספרדים להקל בכך בציבור גם כשאין חשש שיתפזר המנין, וכתב על כך הרב מרדכי אליהו זצ"ל שיש להם על מה שיסמוכו (ראה סידור קול אליהו). בכל מקרה, כשמתפללים לפני השקיעה יש לחזור ולקרוא קריאת שמע לאחר צאת הכוכבים, וכדאי לעשות תזכורת כדי לא לשכוח. 2. אם אפשר יש להתפלל רק משעה שיכיר את חברו בריחוק ד' אמות (50-60 דק' לפני הנץ) משום שאז גם מגיע זמן טלית ותפילין, אולם אם האדם דחוק יותר רשאי להתפלל מעלות השחר ואכן יש בכך שתי דעות, ולכן ישתדל מאוד להתפלל לפחות ע"פ הזמן של 72 דק' ורק כשאין לו אפשרות אחרת יסמוך על הדעה השניה (90 דק'). במקרה שמתפלל לפני זמן "משיכיר" יתעטף בטלית ויניח תפילין אך יברך עליהם רק משיגיע זמן "משיכיר". כמו כן ברכת "יוצר אור" אפשר לברך רק משיכיר, ולכן אם מתפלל קודם ידלג על ברכה זו ויברכה לאחר התפילה. 3. אם אפשר, לכתחילה ראוי לחוש ולצאת ידי כולם.
שאלה: מקור הערבים: שמעתי בהמון שיעורים שמקור הערבים מוסלמים שיש היום בעולם הוא מזרע ישמעאל. רש"י בפרשת וירא כותב שאברהם חשב את המלאכים לערביים. האם ערבי הוא שם תואר או עם יותר קדום ממה שאנו מכירים היום? הרי לא יכול להיות שאברהם חשב אותם לזרע ישמעאל. ודרך אגב מהם המקורות שמשם מסיקים שערבים הם מזרע ישמעאל.
תשובה: הכינוי לערבים אלו הם יושבי המדבר. אברהם קרא להם ערבים משום שהם באו מהמדבר. גם לגבי ישמעאל כתוב שהוא מתנהג כיושבי המדבר, "פרא אדם ידו בכל ויד כל בו". בתחילה זה היה כינוי ליושבי המדבר. אולם מאז שזרעו של ישמעאל התיישב במדבריות אלו כמו שכתוב: "ואלה שני חיי ישמעאל מאת שנה ושלשים שנה ושבע שנים ויגוע וימת ויאסף אל עמיו: וישכנו מחוילה עד שור אשר על פני מצרים באכה אשורה על פני כל אחיו נפל", נקראו הישמעאלים יושבי ערב.
שאלה: אכילת שיריים של צדיק: 1. האם בני ישראל אכלו מהשיריים של משה רבנו, כמו שחסידים אוכלים את שיירי האדמו"ר? 2. מאיפה המקור בהלכה בגמרא או בכלל בתורה - לזה שאם אוכלים משהו שצדיק נגע בו או אכל ממנו או בירך עליו - זה מתברך ויש בזה סגולה לפרנסה וכד? מי התחיל עם זה, האם זו המצאה של החסידים?
תשובה: 1. כתוב בתורה שכשיתרו הגיע למחנה ישראל ישבו כולם עם משה וחותנו ועשו שם סעודה. לא ידוע לי על מקור שאכלו מהשיריים של משה אולם רואים שהשתתפות בסעודה שצדיק נמצא יש בה מעלה והתרוממות. אכילת השיריים היא אולי דרך לבטא את השותפות הגדולה של האדם יחד עם הצדיק. 2. איני חוקר לדעת מי התחיל עם אכילת שריים מהצדיק אולם עצם הרעיון שיש קדושה למה שצדיק אוכל כתוב כבר בספר מסילת ישרים שכתב הרמח"ל. שם כתב שאדם שמגיע למידת הקדושה כל האוכל הוא דומה לאכילת קורבן וכאילו הדבר עולה למזבח. מאכילת הקורבנות למדנו שיש קדושה באכילת בשר קודש.